

**Маңызды стратегиялық мәні бар мемлекеттік сатып алу туралы**

Қазақстан Республикасы Үкіметінің 2005 жылғы 23 желтоқсандағы N 1279 Қаулысы

      "Мемлекеттік сатып алу туралы" Қазақстан Республикасының 2002 жылғы 16 мамырдағы Заңының  21-бабы 1-тармағының 5) тармақшасына сәйкес мұнай өнімдерінің нарығы мен сұраныс пен ұсыныс теңгерімін тұрақтандыруды қамтамасыз ету мақсатында Қазақстан Республикасының Үкіметі  **ҚАУЛЫ ЕТЕДІ** :

      1. Мыналар:

      1) қазақстандық және ресейлік ұйымдар (бұдан әрі - ұйымдар) осы қаулыға қосымшаға сәйкес сатып алудың маңызды стратегиялық мәні бар мұнай мен мұнай өнімдерін берушілер;

      2) "Атырау мұнай өңдеу зауыты", "ПетроҚазақстан Ойл Продактс" жауапкершілігі шектеулі серіктестіктері, "Павлодар мұнай химия зауыты" акционерлік қоғамы (бұдан әрі - мұнай өңдеу зауыттары) сатып алудың маңызды стратегиялық мәні бар мұнай өңдеу жөніндегі қызметтерді көрсетушілер болып белгіленсін.

      2. Қазақстан Республикасы Энергетика және минералдық ресурстар министрлігі заңнамада белгіленген тәртіппен:

      1) "ҚазМұнайГаз" сауда үйі" акционерлік қоғамымен осы қаулының 1-тармағында көрсетілген ұйымдармен және мұнай өңдеу зауыттарымен мұнайды, мұнай өнімдерін, мұнайды қайта өңдеу жөніндегі қызметтерді мемлекеттік сатып алу туралы шарттар жасасуды;

      2) "ҚазМұнайГаз" Барлау Өндіру" акционерлік қоғамымен осы қаулының 1-тармағында көрсетілген мұнай өңдеу зауыттарымен мұнайды қайта өңдеу жөніндегі қызметтерді мемлекеттік сатып алу туралы шарттар жасасуды;

      3) "ҚазМұнайГаз" Барлау, Өндіру", "ҚазМұнайГаз" сауда үйі" акционерлік қоғамдарының ақшаны ұтымды және тиімді жұмсау қағидатын, сондай-ақ "Мемлекеттік сатып алу туралы" Қазақстан Республикасы Заңының  21-бабының 3 және 4-тармақтарын сақтауды;

      4) "ҚазМұнайГаз" ұлттық компаниясы" акционерлік қоғамымен бірлесіп, осы қаулыны іске асыруды;

      5) есептіден кейінгі айдың 10-күнінен кешіктірмей Қазақстан Республикасының Үкіметіне осы қаулының орындалуы жөнінде тоқсан сайын есеп беруді қамтамасыз етсін.

      3. Осы қаулының орындалуын бақылау Қазақстан Республикасының Энергетика және минералдық ресурстар министрi Б.С.Iзмұхамбетовке жүктелсiн.

       Ескерту. 3-тармақ жаңа редакцияда - ҚР Үкіметінің 2006.05.11. N  379 қаулысымен.

      4. Осы қаулы қол қойылған күнінен бастап қолданысқа енгізіледі.

*Қазақстан Республикасының*

*Премьер-Министрі*

                               Қазақстан Республикасы Үкіметінің

                                  2005 жылғы 23 желтоқсандағы

                                    N 1279 қаулысына қосымша

**Сатып алудың маңызды стратегиялық мәні бар мұнай**

**мен мұнай өнімдерін берушілердің тізбесі**

       Ескерту. Тізбеге өзгерту енгізілді - ҚР Үкіметінің 2006.05.11. N  379 қаулысымен.

|  |  |  |
| --- | --- | --- |
| Р/с
N  | Берушінің атауы  | Берушінің орналасқан жері  |
| 1  | "Сибнефть" ААҚ  | Ресей Федерациясы  |
| 2  | "ТНК-ВР" ААҚ  | Ресей Федерациясы  |
| 3  | "Лукойл" ААҚ  | Ресей Федерациясы  |
| 4  | "Сургутнефтегаз" ААҚ  | Ресей Федерациясы  |
| 5  | "Роснефть" ААҚ  | Ресей Федерациясы  |
| 6  | алынып тасталды - 2006.05.11. N  379 қаулысымен.  |
| 7  | "SAT Development" ЖШҚ  | Ресей Федерациясы  |
| 8  | "Маңғыстаумұнайгаз" АҚ  | Қазақстан Республикасы  |
| 9  | "ПетроҚазақстан Құмкөл Ресорсиз" АҚ  | Қазақстан Республикасы  |
| 10  | "Торғай-Петролеум" АҚ  | Қазақстан Республикасы  |
| 11  | "Қазгермұнай" БК ЖШС  | Қазақстан Республикасы  |
| 12  | "АЙ-ДАН МҰНАЙ" АҚ  | Қазақстан Республикасы  |
| 13  | "ҚуатАмлонМұнай" БК ЖШС  | Қазақстан Республикасы  |
| 14  | "КОР" ҰК" АҚ  | Қазақстан Республикасы  |
| 15  | "Қаражанбасмұнай" АҚ  | Қазақстан Республикасы  |
| 16  | "Buzachi Operating Ltd."  | Қазақстан Республикасы  |
| 17  | "ҚараҚұдұқМұнай" ЖАҚ  | Қазақстан Республикасы  |
| 18  | "Автогаз" ЖШС  | Қазақстан Республикасы  |
| 19  | "ҚазМұнайГаз" Барлау Өндiру" АҚ  | Қазақстан Республикасы  |
| 20  | Қарашығанақ Петролеум Оперейтинг б.в.  | Қазақстан Республикасы  |
| 21  | "Теңiзшевройл" ЖШС  | Қазақстан Республикасы  |

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК